Cirographum. Ego Robertus, Dei gratia Cabilonensis episcopus, notum facio omnibus tam futuris quam presentibus quod Guicardus de la Saula, anno Incarnationis Mo Co LXXXVIIo, misit in vadimonium fratribus de Firmitate, pro quinquaginta libris Silviniaci monete, totam partem suam de Ardenchia des les Choois in sursum, preter boscum, scilicet partem illam que est ex parte abbatię, sicut demonstrant metę que in signum divisionis posite sunt, quam terram si Guicardus de la Saula vel filius suus, sive Jocerannus de la Saula, aut Dalmatius frater suus, vel filii eorum redimere vellent, luceret eis intrante mense martio usque ad pentecostem, tali condicione quod si semardum vel fracticium fecissent ibi fratres de Firmitate, fructum suum inde levarent secundum consuetodinem agricultorum taschias reddentes. Porro terram que est des les Choois in jussum excolere poterunt homines de Laloi reddentes inde taschias fratribus de Firmitate. Sciendum vero, quod si prefatus Guicardus predictam terram de Ardenchia, vel aliqua partem ejusdem terrę dare vellet in elemosinam fratribus de Firmitate, nemo posset impedire. Factum istud laudaverunt homines de Laloi qui aliquid habebant in parte Guicardi. Hec omnia laudavit Jocerannus de la Saula, et Dalmatius frater suus, Seguinus de la Saula, Bartholomeus de Genestei et uxor sua, et uxor prefati Guicardi; et garantaverunt firmam pacem tenere super hoc, id ipsum jurante Guicardo. De pace tenenda fidejussores sunt : Bartholomeus de Capella usque ad X libras, Guido de Capella usque ad X libras, Seguinus de la Saula usque ad X libras, Bartholomeus de Genestei usque ad C solidos, Falco de Nogent usque ad C solidos, Stephanus de Bressiis usque ad C solidos, Bernardus Ferrant usque ad C solidos. Testes : Burno abbas Firmitatis, Artaudus prior, Gauterius de Loiseio, Gaufridus de Loasia, Bertrannus de Juleio.